**Likumprojekta** “**Grozījumi Preču un pakalpojumu loteriju likumā”**

**sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta 2013.gada 4.februāra rīkojums Nr.38 “Par Administratīvo sodu sistēmas attīstības koncepciju” un Ministru kabineta 2014.gada 22.aprīļa sēdes protokollēmuma (prot. Nr.24 26.§) “Informatīvais ziņojums “Nozaru administratīvo pārkāpumu kodifikācijas ieviešanas sistēma”” 2.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Saskaņā ar Ministru kabineta 2014.gada 22.aprīļa sēdes protokollēmuma (prot. Nr.24 26.§) “Informatīvais ziņojums “Nozaru administratīvo pārkāpumu kodifikācijas ieviešanas sistēma”” 2.punktu Finanšu ministrijai tika uzdots izstrādāt likumprojektu “Grozījumi Preču un pakalpojumu loteriju likumā” (turpmāk – Likumprojekts). Likumprojekta mērķis ir Preču un pakalpojumu loteriju likumā noteikt administratīvo atbildību par preču vai pakalpojumu loterijas organizēšanas kārtības pārkāpšanu un par preču vai pakalpojumu loterijas organizēšanu bez Izložu un azartspēļu uzraudzības inspekcijas (turpmāk – Inspekcija) atļaujas saņemšanas.Šobrīd Latvijas Administratīvo pārkāpumu kodeksa (turpmāk – Kodekss) 204.12pantā noteikta administratīvā atbildība par preču un pakalpojumu loteriju organizēšanas kārtības pārkāpšanu un paredzēts, ka par šādu administratīvo pārkāpumu uzliek naudas sodu fiziskajām personām līdz divsimt astoņdesmit *euro*, bet juridiskajām personām – līdz septiņsimt *euro*, savukārt par administratīvo pārkāpumu, kasizdarīts atkārtoti gada laikā pēc administratīvā soda uzlikšanas, uzliek naudas sodu fiziskajām personām līdz trīssimt piecdesmit *euro*, bet juridiskajām personām – līdz tūkstoš četrsimt *euro*.Saskaņā ar Kodeksa 236.8pantu administratīvo pārkāpumu lietas attiecībā uz preču vai pakalpojumu loteriju organizēšanu izskata Inspekcija. Ievērojot Ministru kabineta 2013.gada 4.februāra rīkojuma Nr.38 “Par Administratīvo sodu sistēmas attīstības koncepciju” 3.punktu un ņemot vērā Inspekcijas sniegto statistiku par 2013., 2014. un 2015.gadā konstatētajiem administratīvajiem pārkāpumiem preču un pakalpojumu loteriju organizēšanas jomā, tika izvērtēti Kodeksa 204.12pantā minētie administratīvie pārkāpumi atkarībā no: 1) nodarījuma bīstamības;2) sabiedriskā kaitīguma;3) nodarījuma sekām;4) nodarījuma aktualitātes;5) nodarījuma attiecināmības uz publiski tiesiskajām attiecībām. Izvērtējot Inspekcijas sniegto statistiku par 2013., 2014. un 2015.gadā konstatētajiem administratīvajiem pārkāpumiem preču vai pakalpojumu loteriju organizēšanas jomā, konstatēts, ka vislielākais administratīvo pārkāpumu lietu skaits ir bijis par pārkāpumiem, kad preču vai pakalpojumu loterijas tikušas organizētas, kad nav saņemta Inspekcijas atļauja loterijas organizēšanai vai nav paziņots Inspekcijai par preču vai pakalpojumu loterijas organizēšanu (39% no 2013., 2014. un 2015.gada administratīvo pārkāpumu lietām). Konstatēts, ka 2015.gadā 38% no visām administratīvo pārkāpumu lietām ir bijušas par pārkāpumiem, kad nav ticis ievērots aizliegums organizēt preču vai pakalpojumu loterijas, kurās personas piedalās, spēlējot azartspēles. Konstatēti arī šādi pārkāpumi: – loterijas organizētājs nav nodrošinājis uz loterijas preces iepakojuma norādi par loterijas sākuma un beigu datumu un informācijas avotu, kur var iepazīties ar Inspekcijas apstiprinātajiem preču loterijas noteikumiem; – loterijas organizētājs nav ievērojis loterijas noteikumos paredzēto loterijā laimējošo personu noteikšanas vietu un datumu;– loterijas organizētājs nav ievērojis loterijas noteikumos paredzēto balvas izsniegšanas kārtību. Piedaloties preču vai pakalpojumu loterijās, kas tiek organizētas, pārkāpjot loteriju organizēšanas kārtību, tiek būtiski aizskartas patērētāju intereses. Piemēram, ja pircējs iegādājas preci, uz kuras nav norādīts loterijas sākuma un beigu datums, pircējs tiek maldināts, un tam var būt nepamatotas cerības uz iespēju piedalīties loterijā un iespēju saņemt laimestu un tam var rasties nepamatoti izdevumi.Izvērtējot preču un pakalpojumu loteriju organizēšanas jomā administratīvā procesa un administratīvo pārkāpumu procesa savstarpējo mijiedarbību personas rīcības regulēšanā, secināts, ka, reaģējot uz preču vai pakalpojumu loterijas organizēšanas kārtības pārkāpumiem, prioritāte ir administratīvā soda piemērošanai, jo izdodot loterijas organizēšanas atceļošu vai apturošu administratīvo aktu, mazākā mērā tiktu aizskartas loterijas organizētāja intereses salīdzinājumā ar patērētāja interesēm, kuras tiktu aizskartas būtiski, tā kā daļa no loterijas dalībniekiem būs iegādājušies attiecīgo preci vai pakalpojumu, lai varētu piedalīties izlozē. Šādas darbības rezultātā loterijas organizētājs būs guvis papildu ienākumus, bet personas, kas piedalās loterijā, būs tikušas maldinātas un tām var būt bijuši nepamatoti izdevumi, ko nevar novērst.Izvērtējot Inspekcijas sniegto statistiku, konstatēts, ka 2013., 2014. un 2015.gada administratīvo pārkāpumu lietās par konstatētajiem pārkāpumiem preču vai pakalpojumu loteriju organizēšanas jomā piemērots administratīvais sods robežās no četrpadsmit līdz simt četrdesmit naudas vienībām (no septiņdesmit līdz septiņsimt *euro*).Izvērtējot Kodeksa 204.12pantā minētos administratīvos pārkāpumus preču un pakalpojumu loteriju organizēšanas jomā pēc minētajiem kritērijiem, tika konstatēts, ka ir nepieciešamas izmaiņas esošajās sankcijās par administratīvajiem pārkāpumiem:– nodalot atbildību par preču vai pakalpojumu loterijas organizēšanu bez Inspekcijas atļaujas saņemšanas un paredzot par šādiem pārkāpumiem lielāku soda apmēru, ņemot vērā, ka šādi pārkāpumi ir smagāki, aizskarot būtiskāk sabiedriskās intereses; – paredzot vienāda apmēra sodu gan fiziskām personām, gan juridiskām personām, ņemot vērā, ka aizskārums sabiedriskajām interesēm nemainās, ja preču vai pakalpojumu loteriju organizēšanas kārtību pārkāpj fiziska persona vai juridiska persona (piemēram, individuālais komersants vai sabiedrība ar ierobežotu atbildību).Preču un pakalpojumu loteriju likumā (redakcijā, kas bija spēkā līdz 2016.gada 31.decembrim) bija noteikta preču un pakalpojumu loterijas organizēšanas kārtība diviem preču un pakalpojumu loteriju veidiem, t.i., loterijām, kuru laimestu fonds pārsniedz 720 *euro*, un loterijām, kuru laimestu fonds nav lielāks par 720 *euro*, un minēto loteriju veidu organizēšanai bija noteiktas atšķirīgas prasības. Lai drīkstētu organizēt: – preču vai pakalpojumu loteriju, kuras laimestu fonds pārsniedz 720 *euro*, bija jāsaņem Inspekcijas atļauja un jāsamaksā valsts nodeva;– preču vai pakalpojumu loteriju, kuras laimestu fonds nav lielāks par 720 *euro*, par loterijas organizēšanu Ministru kabineta noteiktajā kārtībā bija jāpaziņo Inspekcijai.2017.gada valsts budžeta likumprojekta paketē Saeima 2016.gada 23.novembrī pieņēma likumu “Grozījumi Preču un pakalpojumu loteriju likumā” (Nr.698/Lp12), kas paredz, ka ar 2017.gada 1.janvāri visām preču vai pakalpojumu loterijām, neatkarīgi no laimestu fonda apmēra, lai tās drīkstētu organizēt, ir jāsaņem Inspekcijas atļauja. Rezultātā ar 2017.gada 1.janvāri no Preču un pakalpojumu loteriju likuma tika izslēgtas normas, kas nosaka, ka, lai drīkstētu organizēt preču vai pakalpojumu loteriju, kuras laimestu fonds nav lielāks par 720 *euro*, par tās organizēšanu Ministru kabineta noteiktajā kārtībā ir jāpaziņo Inspekcijai. Ņemot vērā to, ka Likumprojekts stāsies spēkā vienlaikus ar Administratīvo pārkāpumu procesa likumu, Likumprojektā nav paredzēta administratīvā atbildība par preču vai pakalpojumu loterijas organizēšanu bez paziņošanas Inspekcijai. Ņemot vērā minēto, Likumprojekts paredz papildināt Preču un pakalpojumu loteriju likumu ar jaunu pantu (26.pantu). Likumprojekts paredz 26.panta pirmajā daļā noteikt administratīvo atbildību par preču vai pakalpojumu loterijas organizēšanas kārtības pārkāpšanu, paredzot par šādiem pārkāpumiem piemērot administratīvo sodu robežās *no divām līdz simt četrdesmit naudas vienībām*, savukārt 26.panta otrajā daļā noteikt administratīvo atbildību par preču vai pakalpojumu loterijas organizēšanu bez Inspekcijas atļaujas saņemšanas, paredzot par šādiem pārkāpumiem piemērot administratīvo sodu robežās *no divām līdz divsimt astoņdesmit naudas vienībām.* Ņemot vērā to, ka soda apmēram ir jābūt samērīgam atbilstoši pārkāpuma smagumam, lai sadalītu pārkāpumus preču un pakalpojumu loterijas organizēšanas jomā pēc to smaguma, Likumprojekts par preču vai pakalpojumu loterijas organizēšanu bez Inspekcijas atļaujas saņemšanas (26.panta otrajā daļā) paredz lielāku maksimālā soda apmēru, atšķirībā no preču vai pakalpojumu loterijas organizēšanas kārtības pārkāpumiem (26.panta pirmajā daļā).Likumprojektā paredzētais administratīvais sods cita starpā veic preventīvo funkciju, atturot fiziskas personas un juridiskas personas no preču vai pakalpojumu loterijas organizēšanas kārtības pārkāpšanas un no preču vai pakalpojumu loterijas organizēšanas bez Inspekcijas atļaujas saņemšanas.Ņemot vērā to, ka atsevišķos gadījumos pārkāpuma bīstamība var būt samērā liela, taču atsevišķos gadījumos tā var nebūt liela, Likumprojekts 26.panta pirmajā un otrajā daļā paredz sodu piemērot robežās no divām naudas vienībām līdzmaksimālam soda apmēram, lai būtu iespēja sodu piemērot atbilstoši pārkāpuma bīstamībai.Likumprojektā par pārkāpumiem preču un pakalpojumu loterijas organizēšanas jomā maksimālais soda apmērs  *(divsimt astoņdesmit naudas vienības)* paredzēts 26.panta otrajā daļā. Likumprojekts neparedz nodalīt sodu par pirmreizējiem pārkāpumiem un sodu par pārkāpumiem, kas izdarīti atkārtoti gada laikā, jo likumprojekts “Administratīvo pārkāpumu procesa likums” neparedz atkārtotību kā administratīvā pārkāpuma sastāva pazīmi. Likumprojektā par pārkāpumiem preču un pakalpojumu loterijas organizēšanas jomā maksimālais soda apmēra lielums paredzēts tādā apmērā, kāds šobrīd noteikts maksimālais soda apmērs Kodeksa 204.12pantā par preču un pakalpojumu loterijas organizēšanas kārtības pārkāpumiem, kas izdarīti atkārtoti gada laikā. Līdz ar to likumprojektā iekļautā norma, salīdzinot ar līdzšinējo kārtību, nav nedz labvēlīgāka, nedz nelabvēlīgāka personām, kurām piemēros sodu.Likumprojekts paredz papildināt Preču un pakalpojumu loteriju likumu ar jaunu 27.pantu, kurā saglabāta Kodeksā noteiktā Inspekcijas kompetence sodu piemērošanā par administratīvajiem pārkāpumiem preču un pakalpojumu loterijas organizēšanas jomā.Ar 2016.gada 1.jūniju stājās spēkā Enerģijas dzērienu aprites likums, kas nosaka, ka enerģijas dzērienus aizliegts pārdot personām, kuras ir jaunākas par 18 gadiem, un šīs personas nedrīkst tos iegādāties. Preču un pakalpojumu loteriju likuma 20.pants cita starpā aizliedz organizēt preču vai pakalpojumu loterijas, kurās personas var piedalīties, nopērkot alkoholu un tabaku, kā arī nosaka, ka preču vai pakalpojumu loterijas laimests nevar būt alkohols un tabaka. Ņemot vērā, ka Preču un pakalpojumu loteriju likumā paredzēti ierobežojumi attiecībā uz alkoholu un tabaku, tad analoģiski, ņemot vērā  enerģijas dzērienu pārmērīgas lietošanas negatīvo ietekmi, Likumprojekts paredz aizliegt organizēt preču vai pakalpojumu loterijas, kurās personas var piedalīties, nopērkot enerģijas dzērienus, kā arī paredz noteikt, ka preču vai pakalpojumu loterijas laimests nevar būt enerģijas dzērieni.Ar 2016.gada 20.maiju stājās spēkā Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likums, kura 9.panta ceturtajā daļā noteikts, ka  aizliegts reklāmas nolūkos izplatīt tabakas izstrādājumus, augu smēķēšanas produktus, elektroniskās smēķēšanas ierīces un elektronisko smēķēšanas ierīču uzpildes tvertnes bez maksas. Ņemot vērā minēto, Likumprojekts paredz precizēt Preču un pakalpojumu loteriju likuma 20.pantu, aizstājot tajā vārdu “tabaka” (attiecīgajā locījumā) ar vārdiem “tabakas izstrādājumi, augu smēķēšanas produkti, elektroniskās smēķēšanas ierīces un elektronisko smēķēšanas ierīču uzpildes tvertnes” attiecīgajā locījumā.Likumprojekts paredz, ka grozījumi stāsies spēkā vienlaikus ar Administratīvo pārkāpumu procesa likumu. |
| 3. | Projekta izstrādē iesaistītās institūcijas | Finanšu ministrija un Inspekcija. Likumprojekts pirms izsludināšanas Valsts sekretāru sanāksmē tika izskatīts un atbalstīts Tieslietu ministrijas izveidotajā Latvijas Administratīvo pārkāpumu kodeksa pastāvīgajā darba grupā (2016.gada 11.augustā). |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kas organizē preču un pakalpojumu loterijas. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts paredz saglabāt Kodeksa 204.12pantā noteiktās administratīvā soda sankcijas maksimālo apmēru. Likumprojekts paredz administratīvā soda gradāciju, atkarībā no pārkāpuma, nosakot lielāku soda apmēru par preču vai pakalpojumu loterijas organizēšanu bez Inspekcijas atļaujas saņemšanas. Likumprojektā netiek paredzēta administratīvā soda gradācija, atkarībā no tā, vai preču vai pakalpojumu loterijas organizēšanas kārtību pārkāpj fiziska persona vai juridiska persona. Likumprojektā nav paredzēti jauni izdevumi, ar kuriem nepieciešams rēķināties administratīvā pārkāpuma lietvedības procesa dalībniekiem.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016** | Turpmākie trīs gadi (*euro*) |
| **2017** | **2018** | **2019** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0  | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
|   |   |   |   |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |   |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Budžeta ieņēmumos nav prognozējamas izmaiņas, jo tās ir atkarīgas no kompetentās iestādes konstatētajiem pārkāpumiem un uzliktajiem sodiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība ir nodrošināta, publicējot uzziņu par likumprojekta izstrādes uzsākšanu Finanšu ministrijas mājaslapā internetā sadaļā Sabiedrības līdzdalība.  |
| 2. | Sabiedrības līdzdalība projekta izstrādē | Likumprojekts tika nosūtīts saskaņošanai Latvijas Darba devēju konfederācijai. |
| 3. | Sabiedrības līdzdalības rezultāti | Latvijas Darba devēju konfederācija saskaņoja likumprojektu bez iebildumiem un priekšlikumiem. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Inspekcija. |
| 2. | Projekta izpildes ietekme uz pārvaldes funkcijām un institucionālo struktūruJaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta īstenošana tiks veikta esošo Inspekcijas funkciju un struktūras ietvaros.Nav nepieciešams veidot jaunas institūcijas.Nav nepieciešama esošu institūciju likvidācija vai reorganizācija. |
| 3. | Cita informācija | Nav. |

Finanšu ministre D.Reizniece-Ozola

Avotiņa, 67095515

inga.avotina@fm.gov.lv